wickkiey/tamil-wikipedia-chunked huggingface dataset:
# அ. வெங்கடாசலம்

**அ. வெங்கடாசலம்** (*A.Venkatachalam*) ஓர் இந்திய அரசியல்வாதியும், தமிழகத்தின் முன்னாள் அமைச்சரும், சட்டமன்ற உறுப்பினரும் ஆவார். இவரின் சொந்த ஊர் புதுக்கோட்டை மாவட்டதிலுள்ள வடகாடு கிராமம் ஆகும். இவர் ஆலங்குடி தொகுதியில் மூன்று முறை சட்டமன்ற உறுப்பினராக இருந்துள்ளார். ஜெ. ஜெயலலிதா தலைமையிலான அமைச்சரவையில் சுற்றுலாத்துறை அமைச்சராகவும், பிற்படுத்தப்பட்ட மக்கள் நலத்துறை அமைச்சராகவும் பணியாற்றியுள்ளார்.
# அ. வெங்கடாசலம்

## வளர்ச்சியும் அரசியல் பின்னணியும்

வெங்கடாசலம் தன்னுடைய கல்வி பயணத்தை இறுதியாக புதுக்கோட்டையில் உள்ள அரசு மாமன்னர் கல்லூரியில் பி.யூ.சி பயின்றார். எம். ஜி. ஆர் அனுதாபியான இவர் 1984, 2001 ஆம் ஆண்டுகளில் அதிமுக சார்பிலும், 1996இல் சுயேச்சையாகவும் சட்டமன்றத் தேர்தலில் போட்டியிட்டார். 1984-ல் அரசியல் களத்தில் இறங்கிய வெங்கடாசலம் 2010 வரை தனக்கென ஒரு பாதையை வகுத்து அதன் வழியாக அவரின் (முத்தரையர்) சமுதாய மக்களின் மேம்பாட்டுக்காக பெரிதும் பாடுபட்டார். 1996இல் அதிமுக சார்பில் போட்டியிடவாய்ப்பு வழங்காத நிலையிலும் சட்டமன்றத் தேர்தலில் பூட்டுச்சாவி சின்னத்தில் சுயேச்சையாகப் போட்டியிட்டு வெற்றிபெற்றார். 2001 சட்டமன்றத் தேர்தலில் ஆலங்குடி சட்டமன்றத் தொகுதியில் அ.தி.மு.க சார்பில் போட்டியிட்டு வெற்றிபெற்றார். அதன்பின்னர் பிற்படுத்தபட்டோர் நலத்துறை அமைச்சராக ஜெயலிலிதாவின் அமைச்சரவையில் இடம்பெற்றார். 2016 சட்டமன்றத் தேர்தலில் ஆலங்குடியை இவரால் தக்கவைக்க முடியவில்லை.
# அ. வெங்கடாசலம்

## இறப்பு

அக்டோபர் 7, 2010 இல், இவரது வீட்டில் இருந்த போது அங்கு வந்த முகம் தெரியாத கும்பலால் வெட்டிக் கொலை செய்யப்பட்டார்.
# சீதாவக்கை அரசு

**சீதாவக்கை அரசு** இலங்கையில் 16 ஆம் நூற்றாண்டிற் காணப்பட்ட ஓர் அரசாகும். 73 ஆண்டுகள் மட்டுமே நிலைத்திருந்தாலும் சிங்கள அரச மரபுக்கு மிக முக்கியமான ஒர் அரசாகத் திகழ்ந்தது. சீதாவக்கை அரசின் தலைநகரான சீதாவக்கபுரி (இன்றைய அவிசாவளை) அக்காலத்தில் இலங்கையின் கரையோரப் பகுதிகளை ஆண்ட போர்த்துக்கேயரால் அழித்தொழிக்கப்பட்டதைத் தொடர்ந்து இவ்வரசு இல்லாமற் போனது.
# கிரீடம் (திரைப்படம்)

***கிரீடம்*** (*Kireedam*) 2007 ஆம் ஆண்டில் வெளிவந்த தமிழ்த் திரைப்படம் ஆகும். இதை இயக்கியவர் ஏ. எல். விஜய், இது இவரது முதல் படமாகும். இது மலையாளத்தில் சிபி மலயில் இயக்கத்தில் மோகன்லால் நடித்து வெற்றி பெற்ற கிரீடம் என்ற படத்தின் தழுவலாகும். இதில் அஜித் குமார், திரிஷா, ராஜ்கிரண், விவேக், சந்தானம், சரண்யா மற்றும் பலர் நடித்திருந்தனர். இப்படம் பூர்ணா மார்க்கட்டு என்ற பெயரில் தெலுங்கில் எடுக்கப்பட்டது.
# கிரீடம் (திரைப்படம்)

## திரைக்கதை

நேர்மையான தலைமைக் காவலரான ராஜ்கிரண், தன் மகன் அஜீத் காவல்துறை அதிகாரியாக வேண்டும் என்று நினைக்கிறார். அப்பாவின் வாக்கை மதிக்கும் அஜித்தும் அப்படியே அதிகாரித் தேர்வுக்குத் தயாராகிறார். இதற்கிடையே அடாவடி செய்யும் தன் மகன் மீது ராஜ்கிரண் எடுக்கும் நடவடிக்கைகளால் ஆவேசமாகும் அப்பகுதி சட்டமன்ற உறுப்பினர் தன் செல்வாக்கால் ராஜ்கிரணை கோடியக்கரைக்கு இடமாற்றம் செய்கிறார்.  
குடும்பத்துடன் கோடியக்கரைக்குச் செல்லும் ராஜ்கிரண் அங்கு நடக்கும் ரவுடிகளின் அதிகாரத்தைக் கண்டு அதிர்கிறார். ஒரு பிரச்சினையில் ரவுடிகளை ராஜ்கிரண் தட்டிக்கேட்க அவரை அடிக்க வருகிறார்கள் அஜய்குமாரின் அடியாட்கள். இதைப் பார்த்து ஆவேசமாகும் அஜீத் அஜய்குமாரை அடித்து விடுகிறார். அப்பகுதி தாதாவாக அஜித்தை மக்கள் நினைக்க ஆரம்பிக்கிறார்கள். ஆனால் அடிதடியில் ஈடுபட்டதன் மூலம் எங்கே தன் மகன் கிடைக்க இருக்கும் காவல்துறை வேலையை கோட்டை விட்டுவிடுவானோ என்று ராஜ்கிரண் பதறுகிறார். அந்தப் பதற்றம் அஜித் மீது கோபமாக மாறுகிறது. இதற்கிடையே அஜய்குமார் அஜித்தை பழி தீர்க்க முயலுகிறான்.
# கிரீடம் (திரைப்படம்)

## பாடல்கள்

ஐந்து பாடல்கள் மற்றும் ஒரு தீம் இசை கொண்ட இத்திரைப்படத்திற்கு ஜி. வி. பிரகாஷ் குமார் இசையமைத்திருந்தார்.
# கிரீடம் (திரைப்படம்)

## விமர்சனம்

ஆனந்த விகடன் வார இதழில் எழுதிய விமர்சனத்தில் "ரத்தம் சிந்தும் வன்முறை, முகம் சுளிக்கும் ஆபாசம் இல்லாமல், அப்பா- மகன் சென்டிமென்ட் கதையைத் தரமான படமாகக் கொடுத்த வகையில் கவனம் ஈர்க்கிறார் இயக்குநர். ஆனால், அந்த சென்டி மென்ட்டை அளவோடு வைத்து, முதல் பாதி வேகத்தை இரண்டாம் பாதியிலும் தக்க வைத்திருந்தால், கிரீடம் பள பளவென மின்னியிருக்கும்!" என்று எழுதி மதிப்பெண்களை வழங்கினர்.
# அழகு முத்துக்கோன்

**மாவீரன் அழகுமுத்துக் கோன்** (*Maveeran Alagumuthu Kone*, 1710–1759) கட்டாலங்குளம் சீமையின் அரசராக இருந்தவர். மன்னர் வீர அழகுமுத்துக்கோனுக்கு ஜெகவீரராமபாண்டிய எட்டப்பன் என்கிற எட்டயபுரம் மன்னர் சிறந்த நண்பராக விளங்கினார். இந்தியாவின் முதல் விடுதலை போர் 1857 என்று அறியப்படுகிறது. ஆனால், இதற்கு முன்பே இந்தியாவின் பல இடங்களில் போர் நடந்துள்ளது. இதில் முதன்மையானவர் மன்னர் வீர அழகுமுத்துக் கோன்.1759 -இல் அழகுமுத்து கோன் நடத்திய போர் தான் வெள்ளையர் அரசை எதிர்த்து நடைபெற்ற முதல் விடுதலைப் போராகும்.
# அழகு முத்துக்கோன்

## பிறப்பு

தந்தை மன்னர் அழகுமுத்துக் கோன் (**அழகுமுத்து** இவர்களின் குடும்பப்பெயர்) 1725ஆம் ஆண்டு கட்டாலங்குளம் மன்னராக முடி சூட்டி கொண்டார். இவருக்கும் ராணி அழகுமுத்தம்மாளுக்கும் 1728ஆம் ஆண்டு அழகுமுத்துக் கோன் பிறந்தார். 1729ஆம் ஆண்டு தம்பி சின்ன அழகுமுத்துக் கோன் பிறந்தார். 1750-இல் தந்தை மன்னர் அழகுமுத்துக் கோன் அனுமந்தகுடி போரில் மரணம் அடைந்தார். தந்தை இறந்த அதே ஆண்டு 1750-இல் அண்ணன் வீர அழகுமுத்துக் கோன் தன்னுடைய 22ஆம் வயதில் மன்னராக முடி சூட்டி கொண்டார்.
# அழகு முத்துக்கோன்

## ஆங்கிலேயர்களுக்கு எதிராக

முதன் முதலாக ஆங்கிலேயர்களை எதிர்த்தும், பாளையக்காரர்கள் ஆங்கிலேயர்களுக்கு கப்பம் கட்டுவதை தடுக்கவும் செய்தார், வீர அழகுமுத்துக்கோன். இதனால் கோபமுற்ற ஆங்கிலேய அரசு ஜெனரல் மருதநாயகம் பிள்ளை (முகம்மது யூசுப் கானை) அனுப்பி வைத்தது. அழகுமுத்துக் கோனுக்கும், மருதநாயகம் பிள்ளைக்கும் (கான் சாகிப்) பெத்தநாயக்கனூர் கோட்டையில் போர் நடந்தது. அழகுமுத்துவின் வலது கால் சுடப்பட்டது. இருப்பினும் 3 மணி நேரம் போர் தொடர்ந்தது. இறுதியில் அழகுமுத்துக்கோனும் அவருடைய 6 தளபதிகள் மற்றும் 248 போர் வீரர்களும் இரும்பு சங்கிலியால் பிணைக்கப்பட்டு நடுக்காட்டூர் என்னும் இடத்திற்கு கொண்டு செல்லப்பட்டனர். இங்கு பீரங்கி முன் நிறுத்தப்பட்டு வரி செலுத்துமாறு வற்புறுத்தப்பட்டனர். மன்னிப்பு கேட்டால் உயிர் மிஞ்சும் என்று கேட்டும் அழகுமுத்துக் கோன் மன்னிப்பு கேட்க மறுத்துவிட்டார். பிறகு 248 வீரர்களின் வலது கரங்கள் வெட்டி சாய்க்கப்பட்டன. பீரங்கி முன் நின்ற அழகுமுத்துக்கோனும் அவருடைய 6 தளபதிகளும் மார்பில் சுடப்பட்டு மரணம் அடைந்தனர்.
எட்டையாபுரம் சமசுதானத்தில் வேலை செய்த சுவாமி தீட்சிதர் என்பவரால் எழுதப்பட்ட வம்சமணி தீபிகை பீரங்கி முன் நின்று சாகும் தருவாயிலும் தன்னைச் சேர்ந்தவர்களை காட்டிக்கொடுக்க மாட்டேன் என்று கூறிய இவர் என்பதும் குறிப்பிடத்தக்கது.
# அழகு முத்துக்கோன்

## அரசு மரியாதை

தூத்துக்குடி மாவட்டம் கட்டாலங்குளத்தில் அமைந்துள்ள வீரன் அழகுமுத்துக்கோன் மணிமண்டபத்தில் ஆண்டுதோறும் சூலை 11ஆம் நாள் அரசு சார்பில் மரியாதை செலுத்தும் நிகழ்ச்சி நடைபெறுகிறது. 2012ஆம் ஆண்டு வீரன் அழகுமுத்துக்கோன் குறித்த ஆவணப்படம் ஒன்று வெளியிடப்பட்டது. 2015ஆம் ஆண்டு திசம்பர் 26ஆம் நாளன்று இந்திய அரசின் சார்பில் மதுரையில் அழகுமுத்துக்கோன் தபால் தலை ஒன்று வெளியிடப்பட்டது.
# விக்கிப்பீடியா:முதற்பக்கக் கட்டுரைகள்/சூலை 27, 2009

**ஐ.என்.எசு. அரிகந்த்** (*INS ARIHANT*) என்பது இந்தியாவிலேயே வடிவமைக்கப்பட்டு தயாரான அணுக்கரு ஆற்றலினாலான முதல் நீர்மூழ்கிக் கப்பல். இதனை வடிவமைத்து உருவாக்கியதன் மூலம், உருசியா, அமெரிக்கா, பிரான்சு, இங்கிலாந்து, சீனா ஆகிய நாடுகளுக்கு அடுத்தபடியாக அணுவாற்றல் நீர்மூழ்கிக் கப்பலை உள்நாட்டிலேயே தயாரிக்கும் ஆறாவது நாடாக இந்தியா உலக அரங்கில் சிறப்பைப் பெற்றுள்ளது. *அரிகந்த்* (அரிஃகந்த்) என்கிற சமசுக்கிருதச் சொல்லுக்கு 'எதிரிகளை அழிப்பவன்' என்பது பொருள்.  
---  
**நீலான்** (*Boselaphus tragocamelus*) நடு மற்றும் வட இந்தியா, தெற்கு நேபாளம் மற்றும் கிழக்கு பாக்கிசுத்தான் பகுதிகளில் மிகப்பெரும் அளவில் காணப்படும் மானினமாகும். ஆசியாவில் காணப்படும் மானிங்களிலேயே நீலான் உருவ அளவில் மிகப்பெரியதாகும். நன்கு வளர்ந்த ஆண் நீலான் குதிரையின் உருவத்தை ஒத்திருக்கும். இவ்விலங்கின் உடல் நீலம் கலந்த கருப்பு நிறத்தில் இருப்பதால் இதற்கு *நீலான்* என்று பெயர். நீலான் இந்தியாவின் உட்பிரதேசத்திற்குரிய விலங்காகும்.
# அஞ்சல் குறியீட்டு எண்

**அஞ்சல் குறியீட்டு எண்** அல்லது **அஞ்சலகச் சுட்டு எண்** (**PIN**) அல்லது **பின்கோடு** இந்தியாவில் அஞ்சல் சேவைகளை அளிக்கும் இந்திய அஞ்சல் துறையினால் அஞ்சல் அலுவலகங்களைக் குறித்திட பாவிக்கப்படும் எண்ணாகும். இந்த எண் ஆறு இலக்கங்கள் கொண்டது. இந்த முறை ஆகஸ்ட் 15, 1972 அன்று நடைமுறைக்கு வந்தது.
# அஞ்சல் குறியீட்டு எண்

## குறியீட்டமைப்பு

இந்தியா ஒன்பது மண்டலங்களாகப் பிரிக்கப்பட்டுள்ளது. எட்டு மண்டலங்கள் நிலப்பரப்பு தொடர்பாகவும் ஒன்று செயல்பாடு தொடர்பாகவும் பிரிக்கப்பட்டன. அஞ்சலகச் சுட்டு எண்ணின் முதல் இலக்கம் எந்த மண்டலத்தில் அஞ்சலகம் அமைந்துள்ளது எனக் குறிக்கிறது. இரண்டாவது இலக்கம் உள் மண்டலத்தையும், மூன்றாவது, வகைப்படுத்தும் மாவட்டத்தையும் குறிக்கிறது. இறுதி மூன்று இலக்கங்கள் குறிப்பிட்ட அஞ்சலகத்தை அடையாளப்படுத்தும்.  
இந்தியாவின் மாநிலங்களையும் ஆட்சிப்பகுதிகளையும் உள்ளடக்கிய ஒன்பது *பின்* மண்டலங்கள்:  
- 1 - தில்லி, அரியானா, பஞ்சாப், இமாச்சலப் பிரதேசம், சம்மு காசுமீர்(பாகிஸ்தான்-ஆளுமை கீழுள்ள காசுமீர் உட்பட), சண்டிகார்
- 2 - உத்திரப் பிரதேசம், உத்தராகண்டம்
- 3 - இராசத்தான், குசராத், தமன் தியூ, தாத்ரா மற்றும் நகர் அவேலி
- 4 - மகாராட்டிரம், மத்தியப் பிரதேசம், சத்தீசுக்கர்
- 5 - ஆந்திரப் பிரதேசம், கர்நாடகம்
- 6 - தமிழ்நாடு, கேரளம், புதுச்சேரி
- 7 - ஒரிசா, மேற்கு வங்காளம், அருணாச்சலப் பிரதேசம், நாகாலாந்து, மணிப்பூர், மிசோரம், திரிபுரா, மேகாலயா, அந்தமான் நிக்கோபார் தீவுகள்
- 8 - பீகார், சார்க்கண்ட்
- 9 - இராணுவ அஞ்சலகம்(APO) மற்றும் கள அஞ்சலகம் (FPO)  
| முதல் இரு இலக்கங்கள் | ISO 3166-2:IN | அஞ்சல் வட்டம் |  |
| --- | --- | --- | --- |
| 11 | DL | தில்லி |  |
| 12 and 13 | HR | அரியானா |  |
| 14 to 15 | PB | பஞ்சாப் |  |
| 16 | CH | சண்டிகார் |  |
| 17 | HP | இமாச்சலப் பிரதேசம் |  |
| 18 to 19 | JK, LA | சம்மு & காசுமீர் |  |
| 20 to 28 | UP, UT | உத்திரப் பிரதேசம் |  |
| 30 to 34 | RJ | இராசத்தான் |  |
| 36 to 39 | GJ | குசராத் |  |
| 40 to 44 | MH | மகாராட்டிரம் |  |
| 45 to 48 | MP | மத்தியப் பிரதேசம் |  |
| 49 | CT | சத்தீஸ்கர் |  |
| 50 | TG | தெலுங்கானா |  |
| 51–53 | AP | ஆந்திரப் பிரதேசம் |  |
| 56–59 | KA | கர்நாடகா |  |
| 60–66 | TN | தமிழ்நாடு |  |
| 605 | PY | புதுச்சேரி |  |
| 67–69 | KL | கேரளா |  |
| 682 | LD | லட்சத்தீவு |  |
| 70–74 | WB | மேற்கு வங்காளம் |  |
| 737 | SK | சிக்கிம் |  |
| 744 | AN | அந்தமான் நிக்கோபார் தீவுகள் |  |
| 75–77 | OR | ஒடிசா |  |
| 78 | AS | அசாம் |  |
| 790–792 | AR | அருணாச்சல பிரதேசம் |  |
| 793–794 | ML | மேகாலயா |  |
| 795 | MN | மணிப்பூர் |  |
| 796 | MZ | மிசோரம் |  |
| 80-85 | BR, JH | பீகார், சார்க்கண்டு |  |
| 90-99 | APS | இராணுவ சேவை | } |
# அஞ்சல் குறியீட்டு எண்

## சேவை வழி

நான்காவது இலக்கமானது வரிசைப்படுத்தும் மாவட்டத்தில் வழங்கும் அலுவலகம் அமைந்துள்ள வழியைக் குறிக்கிறது. வரிசைப்படுத்தும் மாவட்டத்தின் முக்கிய பகுதியில் உள்ள அலுவலகங்களுக்கு இது 0 ஆகும்.
# தமிழ் மணி

**தமிழ் மணி** (*Tamil Bell*) என்பது உடைந்த நிலையில் காணப்படும் பழங்காலத்தைச் சேர்ந்த ஒரு வெண்கலக் கப்பல் மணி ஆகும். இது வில்லியம் கொலென்சோ என்னும் மதப்பரப்புனரால் 1836 ஆம் ஆண்டு நியூசிலாந்தில் கண்டுபிடிக்கப்பட்டது. அதனை நியூசிலாந்தின் நோர்த்லாந்து பிராந்தியத்தில் வங்காரை அருகே மாவோரி பெண்கள் உருளைக்கிழங்குகள் அவிக்கும் பாத்திரமாக பயன்படுத்தி வந்தனர்.  
இந்த மணி 13 செ.மீ உயரமும் 9 செ.மீ அகலமும் உடையது. அதைச் சுற்றிலும் பழங்காலத் தமிழ் எழுத்துகள் பொறிக்கப்பட்டுள்ளன. அதில் **முகைய்யதீன் வக்குசு உடைய கப்பல் மணி** எனும் எழுத்துக்கள் பொறிக்கப்பட்டுள்ளன. இந்த எழுத்துகள் நவீன எழுத்துக்களிலிருந்து வெகுவாக வித்தியாசப்படவில்லை. மணி 500 ஆண்டுகள் பழமையானதாக இருக்கக்கூடும் எனக் கணிக்கப்படுகிறது. இதன் கண்டுபிடிப்பு, அக்காலத்தில் நியூசிலாந்துக்கு தமிழர்களின் கப்பல்களின் வருகையை எடுத்துக்காட்டுகிறது. மேலும் மாவோரியர்களுக்கும் தமிழர்களுக்கும் இடையில் வணிகத் தொடர்பு இருந்தது என்பதற்கு இது சான்றாக அமையலாம் என இந்தியவியலாளர் இராமச்சந்திர தீட்சிதர் தெரிவிக்கிறார். திருக்கோணமலையில் இருந்து கடலோடிகள் வன்னிக்கும் தென்கிழக்காசியாவுக்கும் இடையே வணிகத் தொடர்பு மேற்கொண்டிருந்த காலத்தில், இந்தியர்களுடனான தொடர்பினால், போர்த்துக்கீசியக் கப்பல் மூலம் இம்மணி நியூசிலாந்தை எட்டியிருக்கலாம் எனவும் கருதப்படுகிறது. அத்துடன், பல இந்தியக் கப்பல்கள் இக்காலப்பகுதியில் ஐரோப்பியர்களினால் கைப்பற்றப்பட்டன. இதனால் மூழ்கிய கப்பல் ஒன்றின் சிதைவுகள் நியூசிலாந்தில் கரையொதுங்கியிருக்கலாம் எனவும் கருதப்படுகிறது.  
இப்போது இந்த மணி நியூசிலாந்தில் உள்ள ரே பாபா தேசிய அருங்காட்சியகத்தில் பாதுகாக்கப்பட்டு வருகிறது.
# வற்றுப்பெருக்கு ஆற்றல்

**வற்றுப்பெருக்கு ஆற்றல்** ஒரு வகை நீர் ஆற்றல் ஆகும். மின் அல்லது வேறு பயனுள்ள ஆற்றலாக மாற்றப்பட்ட வற்றுப்பெருக்கிலுள்ள ஆற்றல் வற்றுப்பெருக்கு ஆற்றல் எனப்படுகிறது.  
தற்சமயம் கூடுதலாக பயன்பாட்டில் இல்லாவிட்டாலும் எதிர்காலத்தில் இதன் உற்பத்தி கூடலாம். காற்று ஆற்றல், ஞாயிறு ஆற்றல் என்பவற்றை விட வற்றுப்பெறுக்கு ஆற்றல் முன்னறிவிக்கப்படக்கூடியது. பண்டைய உரோம் காலத்திலிருந்தே வற்றுப்பெருக்கு ஆற்றல் பயன்படுத்தப் பட்டுள்ளமைக்கு சான்றுகள் உள்ளன.
# பென்சைல்

கரிம வேதியியலில் **பென்சைல்** அல்லது **பென்சைல் வேதி வினைக்குழு** என்பது ஒரு சேர்மத்தில் C<sub>6</sub>H<sub>5</sub>CH<sub>2</sub>- என்னும் கட்டமைப்பு கொண்ட மூலக்கூற்றுப் பகுதி இருப்பதைக் குறிக்கும். அதாவது ஒரு பென்சீன் வளையத்துடன் ஒரு CH<sub>2</sub> சேர்ந்திருக்கும். வேதியியல் வாய்ப்பாட்டிலும் மூலக்கூறைக் காட்டும் படங்களிலும் இதனை "Bn" என்றும் குறிப்பதுண்டு. எடுத்துக்காட்டாக பென்சைல் ஆல்ககாலை BnOH என்று சுருக்கமாகக் குறிப்பதுண்டு. இக் குறியீட்டை C<sub>6</sub>H<sub>5</sub>C(O)- என்னும் வேதி வினைக்குழுவாகிய பென்சாயில் என்பதன் "Bz" என்னும் குறியீடோடு குழப்பிக்கொள்ளாமல் இருப்பது முக்கியம்.  
, பென்சைல் புரோமைடு, பென்சைல் குளோரோபார்மேட்டு மற்றும் பென்சைல் மெத்தில் ஈதர். R = பல்லின அணு, அல்கைல், அரைல், அல்லைல் போன்றவை அல்லது பிற பதிலீட்டு குழுக்கள்.]]  
பென்சைல் என்னும் சொல்லின் பயன்பாடு, கரிம அணு நேரயனியாக்கப்படும் கார்போக்கேசன் வினையாக்கத்தில் ((carbocation)) CH<sub>2</sub> வேதி வினைக்குழு இணைக்கப்பட்ட பென்சீன் வளையம் பங்குபெறுவதிலும், எதிரயனி (anion) உருவாவதிலும், மின்னூட்டமில்லாத, ஆனால் விரைந்து வேதி வினைப்படும் தனியுறுப்பு (free radical) உருவாக்கத்திலும் வழங்குகின்றது]].
# குர்மான்பெக் பாக்கியெவ்

**குர்மான்பெக் சலீயெவிச் பாக்கியெவ்** (*Kurmanbek Saliyevich Bakiyev*, பிறப்பு: ஆகஸ்ட் 1, 1949) கிர்கிசுத்தானின் இரண்டாவது அரசுத்தலைவராக இருந்தவரும், அரசியல்வாதியும் ஆவார். 2005 இல் நாட்டில் இடம்பெற்ற புரட்சியை அடுத்து குடியரசுத் தலைவராக இருந்த அஸ்கார் அக்காயெவ் பதவியிழந்ததை அடுத்து பாக்கியெவ் நாட்டின் பதில் தலைவராக 2004 மார்ச் 24 இல் சட்டசபையால் தேர்ந்தெடுக்கப்பட்டார். ஏப்ரல் 2010 இல் நாட்டில் இடம்பெற்ற புரட்சியை அடுத்து இவர் பதவியில் இருந்து அகற்றப்பட்டதை அடுத்து, நாட்டில் இருந்து வெளியேறினார்.  
அரசுத் தலைவராகும் முன்னர் பாக்கியெவ் கிர்கிஸ்தான் மக்கள் இயக்கம் என்ற அரசியல் கட்சியின் தலைவராக இருந்தார். நாட்டின் தெற்குப் பகுதியிலேயே இவர் மிகுந்த செல்வாக்கைப் பெற்றிருந்தார். அக்டோபர் 2007 இல் பாக்கியெவ் *அக் சொல்* (பிரகாசமான வழி) என்ற அரசியல் கட்சியைத் தோற்றுவித்தார்.
# குர்மான்பெக் பாக்கியெவ்

## வாழ்க்கைக் குறிப்பு

கிர்கிஸ்தானின் மசடான் என்ற இடத்தில் பிறந்த பாக்கியெவ் 1972 ஆம் ஆண்டில் மின்பொறிமுறையில் பட்டப்படிப்பை முடித்தார். 1974 முதல் 1976 சோவியத் இராணுவப் பயிற்சியை முடித்து தொழிற்சாலை ஒன்றில் பிரதம பொறியாளர் ஆனார். 1990 ஆம் ஆண்டில் அரசியலில் இறங்கினார். ஆரம்பத்தில்ல் கொக்-யாங்கக் நகரத்தின் முதல் செயலராகவும் அந்நகரத்தின் சுப்ரீம் சோவியத் தலைவரானார். பின்னர் ஜலலாபாத் பிராந்தியத்தின் உதவி தலைவரானார்.
# குர்மான்பெக் பாக்கியெவ்

## பிரதமர்

1995 இல் பாக்கியெவ் ஜலாலாபாத் மாகாணத்தின் ஆளுநராகவும் பின்னர் 2000, டிசம்பர் 21 முதல் 2002 மே 22 வரை கிர்கிஸ்தானின் பிரதமராக இருந்தார். தெற்கு கிர்கிஸ்தானில் அக்காயெவின் ஆதரவாளர்கள் ஐந்து பேர் காவல்துறையினரால் சுட்டுக் கொல்லப்பட்ட கலவரத்தை அடுத்து பாக்கியெவ் பிரதமர் பதவியில் இருந்து விலகினார்.
# குர்மான்பெக் பாக்கியெவ்

## குடியரசுத் தலைவர்

2005 ஆண்டில் இடம்பெற்ற துலீப் புரட்சியை அடுத்து இடம்பெற்ற அதிபர் தேர்தலில் பாக்கியெவ் 89 வீத வாக்குகளைப் பெற்று வெற்றிபெற்றார். 2009 ஆம் ஆண்டில் இடம்பெற்ற தேர்தலில் அவர் மீண்டும் தேர்ந்தெடுக்கப்பட்டார்.
# வார்ப்புரு:தகவற்சட்டம் திரைப்படம்/doc

**Infobox film** may be used to summarize information about a film.
# வார்ப்புரு:தகவற்சட்டம் திரைப்படம்/doc

## Usage

The infobox may be added by pasting the template as shown below into an article, typically at the top an an article above the lead section. All parameters are optional; any unused parameters should be blank or omitted.
<pre></pre><br clear="all" />
# வார்ப்புரு:தகவற்சட்டம் திரைப்படம்/doc

## Example

<pre></pre>
# வார்ப்புரு:தகவற்சட்டம் திரைப்படம்/doc

## IMDb, Allmovie, and other external links

External links to resources such as the ஐ.எம்.டி.பி இணையத்தளம் (IMDb), Allmovie and any official website are no longer included in this template. Nevertheless, these resources and others may be usefully added to the External Links section of the article using the following templates:  
-
-
-
-
-
-
-
# வார்ப்புரு:தகவற்சட்டம் திரைப்படம்/doc

## IMDb, Allmovie, and other external links

### History

When this infobox template was first created, in December 2004, one of the parameters created an external link to the ஐ.எம்.டி.பி இணையத்தளம் (IMDb). Irrespective of the fact that IMDb is not used as a reliable source for verifying content in Wikipedia articles, it still is a resource that many people, including editors *and* readers of Wikipedia, often turn to.  
In more recent years, additional external websites have become increasingly useful resources, including Allmovie, பாக்சு ஆபிசு மோசோ, Metacritic and அழுகியத் தக்காளிகள். Also, modern films almost invariably have an official website. As a consequence, new external links were added to and removed from the infobox as consensus changed on the subject.  
Discussions about the fate of these links took place in numerous places over some time, with a number of people advocating removal of all external links from the infobox, if not the article as a whole. Others spoke of the value of having at least a link to IMDb in the infobox. Eventually, a far from undisputed consensus arose to remove all external links from the infobox and to move them to the External links section where appropriate in view of the External links guideline.  
Important points towards this consensus included fact that the infobox could not include all of the available links and that it would be inappropriate to pick and choose one or a few of those links over others. Suggestions that losing access to the most useful of the available links (typically IMDb) would damage the usefulness of film articles were not found persuasive by many since such links could still be included in the External links section and the table of contents linking to the external links section having *all* of the useful external links is adjacent the infobox.
# வார்ப்புரு:தகவற்சட்டம் திரைப்படம்

''</includeonly>
| image = |}}
| captionstyle = font-size: 95%; line-height:1.5em;
| caption = }}  
| class1 = description  
| label1 = இயக்கம்
| data1 = }}  
| label2 = தயாரிப்பு
| data2 = }}  
| label3 = கதை
| data3 = }}  
| label4 = மூலக்கதை
| data4 = }}  
| label5 =திரைக்கதை
| data5 = }}  
| label6 = வசனம்
| data6 = }}  
| label7 = கதைசொல்லி
| data7 = }  
| label8 = இசை
| data8 = }}  
| label9 = நடிப்பு
| data9 = }}  
| label10 = பாடலாசிரியர்
| data10 = }}  
| label11 = ஒளிப்பதிவு
| data11 = }}  
| label12 = படத்தொகுப்பு
| data12 = }}  
| label13 = கலை
| data13 = }  
| label14 = சண்டைப் பயிற்சி
| data14 = }}  
| label15 =நடன அமைப்பு
| data15 = }}}  
| label16 =நடனம்
| data16 = }}  
| label17 = கலையகம்
| data17 = }}}}  
| label18 =விநியோகம்
| data18 = }}  
| label19 = தணிக்கை
| data19 = }}  
| label20 = வெளியீடு
| data20 = }}  
| label21 = ஓட்டம்
| data21 = }}  
| label22 = நீளம்
| data22 = }}}  
| label23 = நாடு
| data23 = }}  
| label24 =மொழி
| data24 = }}  
| label25 = ஆக்கச்செலவு
| data25 = }}  
| label26 =மொத்த வருவாய்
| data26 = }}  
| label27 = முன்னர்
| data27 = }}  
| label28 = பின்னர்
| data28 = }}  
| label29 = விருதுகள்
| data29 = }}  
| label30 = முகநூல் பக்கம்
| data30 = }}  
}}<noinclude>  
</noinclude>
# டொம் கொன்சுடன்டீனோ டி பிரகன்சா

**கொன்சுடன்டீனோ டி பிரகன்சா** (1528–1575) பிரகன்சாவின் நான்காவது "டியூக்"கான ஜேம்சின் இரண்டாவது மனைவிக்குப் பிறந்த மகன் ஆவார். இவருக்குப் பத்தொன்பது வயதாக இருந்தபோது பிரான்சின் இரண்டாம் என்றி அரசரின் மகனின் ஞானஸ்நான விழாவுக்குப் போர்த்துக்கலின் மூன்றாம் ஜான் அரசரின் சார்பில் கலந்துகொள்ள அனுப்பிவைக்கப்பட்டார்.  
1958 ஆம் ஆண்டில், அரசர் மூன்றாம் ஜானின் விதவையும், போர்த்துக்கலின் ஆட்சியதிகாரத்தைக் கவனித்து வந்தவருமான அப்சுபர்க்கின் கத்தரீன் (Catherine of Habsburg) கொன்சுடன்டீனோவை போர்த்துக்கீச இந்தியாவின் ஏழாவது வைசுராய் என்னும் பதவியுடன், அதன் 20 ஆவது ஆளுனராக நியமித்தார். 1558 ஆம் ஆண்டு ஏப்ரல் மாதம் 7 ஆம் தேதி லிஸ்பனில் இருந்து புறப்பட்ட இவர் அந்த ஆண்டு செப்டெம்பர் 3 ஆம் தேதி கோவாவை வந்தடைந்தார். சிறந்த ஒழுங்கமைப்பாளராகக் கருதப்படும் இவர், தமது பதவிக் காலத்தில், தமான், இலங்கையின் கரையோரப் பகுதிகள் என்பவற்றைக் கைப்பற்றினார். 1561 ஆம் ஆண்டில் கொன்சுடன்டீனோ யாழ்ப்பாண அரசு மீது படையெடுத்தார் ஆயினும் அது தோல்வியில் முடிந்தது. எனினும், அந்த அரசின் ஒரு பகுதியான மன்னார்த் தீவை அவர் கைப்பற்றினார்.  
மூன்று ஆண்டுகளும் எட்டு நாட்களும் போர்த்துக்கீச இந்தியாவின் ஆளுனராக இருந்த இவர் தனது காலத்தில் இந்தியாவில் பல சீர்திருத்தங்களை அறிமுகப்படுத்தினார். பின்னர் கேப் வேர்டேயின், சாந்தோ அந்தாவோ தீவிலிருந்த ரிபெய்ரா கிராண்டே என்னுமிடத்தின் ஆளுனரானார்.  
அங்கிருந்து போர்த்துக்கல் திரும்பிய அவர், மணம் செய்து கொள்ளாதவராய், வாரிசு இன்றிக் காலமானார்.
# வார்ப்புரு:Royal house

| label7 = நிறுவனர்
| data7 = }
| label8 = இறுதி ஆட்சியர்
| data8 = }
| label9 = தற்போதைய
தலைவர்
| data9 = }  
| label10 = கலைப்பு
| data10 = }
| label11 = முடிவுற்ற ஆண்டு
| data11 = }
| label12 = இனம்
| data12 = }
| label13 = பிரிவுகள்
| data13 = }
| label14 = பிற குடும்பங்கள்
| data14 = }  
| belowstyle = -top:#aaa solid
| below = }
}}<noinclude>
# மேலக்கால்

**மேலக்கால்** (*Melakkal*) கிராமம், மதுரை மாவட்டத்தில், வாடிப்பட்டி வட்டத்தில் அமைந்துள்ள ஊர். மதுரையில் இருந்து 17 கி.மீ தொலைவிலும், சோழவந்தானில் இருந்து 7 கி.மீ. தொலைவில் அமைந்த ஊராட்சி ஆகும்.  
வைகை ஆற்றின் கரையில் அமைந்துள்ளதால், செழிப்பாகவும், நெல், வாழை போன்ற பயிர்கள் விளைவிக்கப்படுகின்றன.  
இங்கிருந்து திருமங்கலம் செல்லும் வழியில், நாகமலை அமைந்துள்ளது. நாகமலையில் புகழ்பெற்ற கணவாய் ஒன்று உள்ளது. அந்த கணவாயில் பிரசித்தி பெற்ற கணவாய் கருப்பண்ண சாமி திருக்கோவில் உள்ளது. குதிரை எடுப்புத் திருவிழா மிக விமரிசையாக இக்கோயிலில் கொண்டாடப்படுகிறது.  
அருகில் அரசு கள்ளர் மேல்நிலைப் பள்ளி சிறப்பான கல்வி அறிவை கிராமப்புற மாணவர்கள் பெறும் வகையில் உள்ளது. அதற்கு எதிராக லட்சுமி சுப்பிரமணியன் பல் தொழில்நுட்ப கல்லூரி செயல்பட்டு வருகிறது.  
மாமரங்கள் நிறைந்து காணப்படுகின்றன. மதுரை மாநகர பூ சந்தையை மல்லிகை , ரோஜா, செவ்வந்தி, சம்மங்கி ,தாமரை ,அல்லி ,செவ்வரளி , மரிக்கொழுந்து போன்றவற்றால் அலங்கரிக்கப்படுகிறது. பிரசித்தி பெற்ற அருள்மிகு மீீனாட்சி சுந்தரேசுவரர் திருக்கோயில் , ஊரின் நடுவில் அழகாய் அருள் தரும் காளி அம்மன் கோவில் , அக்ரஹாரத்தில் வெங்கடாசலபதி திருக்கோவில் உள்ளது. புரட்டாசி திங்களில் கடைசி சனிக்கிழமை வெங்கடாசலபதி உற்சவர் ஊர்வலம் நிகழும்.  
இதனையொட்டிய காடுகளில் கடலை, தட்டாம் பயிறு, மொச்சை, உளுந்து, கம்பு மற்றும் சோளம் பயிரிடப்படுகின்றன.  
மேலக்காலில் இருந்து மதுரை மாநகருக்கு குடி நீரேற்று நிலையம் ஒன்று உள்ளது.  
கள்ளர்
# நினைவக உயிரணு

உயிரியலில், **நினைவக உயிரணு** (Memory cells) என்பது, நமது உடலில் உள்ள, நோய் எதிர்க்கும் திறனை ஒழுங்குபடுத்தும் தன்மை கொண்ட ஒரு வகை உயிரணு ஆகும். இவைகள் நோய்க்காரணிகள் (எ.கா. தீ நுண்மங்கள், பாக்டீரியாக்கள்) நமது உடலில் நுழையும் போது, அவற்றிற்கு எதிரான நோய் எதிர்ப்புத் தன்மைக்காக வெளிப்படுத்தப்படும் பாதுகாப்பு அரண் ஆகும். நமதுடலில் இருக்கும், நோய் எதிர்ப்பாற்றல் முறைமைக்கான தொகுதியானது, குறிப்பிட்ட ஒரு நோய்க்காரணியாலான பிறபொருளெதிரியாக்கியை எதிர்கொள்ளும்போது, நீண்ட வாழ்க்கைக்காலத்தைக் கொண்ட நினைவக உயிரணுக்களை உருவாக்கும். மீண்டும் ஒருமுறை அதே நோய்க்காரணியை எதிர்கொள்ள நேரிட்டால், நினைவக உயிரணுக்களின் தொழிற்பாட்டால், மீண்டும் அதே நோய் ஏற்படல் தவிர்க்கப்படுகின்றது. ஒருமுறை ஏற்படும் நோய்த் தொற்றை நினைவில் கொண்டிருந்து, அந்த நோய் மீண்டும் வராமல் தடுப்பதற்கான செயல்முறையை செய்வதனாலேயே, இப்பெயர் இடப்பட்டிருக்கின்றது.  
நினைவக உயிரணுக்கள் என்பவை வெண்குருதியணுக்களின் ஒரு பிரிவான நிணநீர்க் குழியங்களில் இருக்கும் B உயிரணுக்களும், T உயிரணுக்களும் ஆகும். நினைவக B உயிரணுக்கள் (:en:Memory B cell) குறிப்பிட்ட நோய்க்காரணிக்கு எதிரான பிறபொருளெதிரியை மிக அதிகளவில் உருவாக்குவதாலும், நினைவக T உயிரணுக்கள் (:en:Memory T cell) உயிரணுசார் நோய் எதிர்ப்புத் தன்மையைக் காட்டுவதாலும், நோயிலிருந்து உடலைத் தப்ப வைத்துப் பாதுகாக்கின்றது.  
பொதுவாக அம்மை போன்ற தீ நுண்ம நோய்கள், ஒரு முறை வந்தால் பின் வருவதற்கான வாய்ப்புக்கள் குறைவு. காரணம், ஒரு முறை அம்மை நமது உடலில் வந்தவுடன், நமது பாதுகாப்பு அரண்களான வெண்குருதியணுக்கள், நினைவக உயிரணுக்களை (B and T memory cells) தோற்றுவிக்கும். இந் நினைவக உயிரணுக்கள், நமது உடலில் நிலைத்து இருப்பதனால், குறிபிட்ட நோய்க்காரணிகள் மறுபடியும் வருமாயின், ஏற்கனவே தயார் நிலையில் இருந்து, அவைகளை எதிர்த்து அழிகின்றன. (வெகு அரிதாக சிலருக்கு மறுபடியும் வந்தாலும், அதற்கான காரணம் வேறாக இருக்கும். சில வேளைகளில் தீ நுண்மங்கள், நிறப்புரியில் பிணைந்து, பல ஆண்டுகளுக்கு பின் தனது மெய் முகத்தைக் காட்டுவதால், அவ்வாறு ஏற்படலாம்.)  
இந்த நினைவக உயிரணுக்கள் சில நோய்களுக்கு எதிராக இல்லாதிருப்பது அவதானிக்கப்படுகின்றது. எடுத்துக்காட்டாக, ஒரு முறை வரும் தடிமன் (சலதோசம்), வாழ்நாளில் பலமுறை வருகிறது. ஏன் அதற்கான நினைவக உயிரணுக்கள் இல்லையா என வினா எழுகின்றது. அம்மை நோய் வந்தால் பத்து முதல் 15 நாள் வரை நமது உடலில் இருக்கும். இக்கால இடைவெளியில், நமது உடலின் பாதுகாப்பு அரண், எதிர்காலத்திற்கு தேவையான நினைவக உயிரணுக்களை உற்பத்தி செய்கின்றன. ஆனால் தடிமன் நோயின் மூலமான ரினோ நுண்மம் இரண்டு அல்லது மூன்று நாட்கள் மட்டுமே உடலினுள் இருப்பதனால், அதற்கான நினைவக உயிரணுக்களை நமது உடலில் உருவாக்க முடியவில்லை என ஆய்வாளர்கள் கருதுகின்றனர்.
# புரோப்பிடியம் அயோடைடு

**புரோப்பிடியம் அயோடைடு** (Propidium iodide) (அல்லது பி.ஐ, PI) ஒளிரும் தன்மை கொண்ட ஒரு வேதிச் சேர்மம். 27 கரிம அணுக்களும் இரண்டு ஐயோடின் அணுக்களும் கொண்ட C<sub>27</sub>H<sub>34</sub>I<sub>2</sub>N<sub>4</sub> என்னும் வேதி வாய்பாடு கொண்ட இம் மூலக்கூற்றின் நிறை 668.4 டால் (Da). இவ் வேதிப்பொருள் டி.என்..ஏ வைச் சுட்டிக்காட்ட சாயப்பொருளாக பயன்படுகின்றது. 488&nbsp;நா.மீ. அலைநீளம் கொண்ட சீரொளி (லேசர் ஒளி)யால் தூண்டப்பட்டால், 562-588&nbsp;நா.மீ அலையிடை வடிகட்டியால் (bandpass filter) கண்டுபிடிக்கலாம்.  
புரோப்பிடியம் அயோடைடுதான் டி.என்.ஏ-வின் அளவை மதிப்பிட மிகப்பெரும்பாலும் பயன்படும் சாயம் .
# சென்னை புறநகர் இருப்புவழி

**சென்னை புறநகர் இருப்புவழி** (*Chennai suburban railway*) என்பது சென்னை மாநகரத்திலிருந்து அதன் புறநகர் பகுதிகளுக்கு தொடருந்து சேவைக்கான தேவை ஆங்கிலேயர்கள் ஆட்சி செய்த காலகட்டத்தில் உணரப்பட்டு 1930-ஆம் ஆண்டு வாக்கில் செயல்படத் தொடங்கிய போக்குவரத்து வழித்தடம் ஆகும். அவ்வாறு செயல்பட்ட முதல் புறநகர் இருப்புவழி இணைப்பு, சென்னை மற்றும் தாம்பரத்தை இணைத்தது.
# சென்னை புறநகர் இருப்புவழி

## இணைப்புகள்

- சென்னை சென்ட்ரல் - திருவொற்றியூர் - எண்ணூர் - பொன்னேரி - கும்மிடிப்பூண்டி - சூலூர்ப்பேட்டை - நெல்லூர் இணைப்பு (176 கி.மீ.)
- சென்னை கடற்கரை - எழும்பூர் - தாம்பரம் - செங்கல்பட்டு - மேல்மருவத்தூர் - திண்டிவனம் - விழுப்புரம் இணைப்பு (163 கி.மீ.)
- சென்னை சென்ட்ரல் - அம்பத்தூர் - ஆவடி - திருவள்ளூர் - அரக்கோணம் - திருத்தணி - ரேணிகுண்டா - திருப்பதி இணைப்பு. (151 கி.மீ.)
- சென்னை சென்ட்ரல் - அம்பத்தூர் - ஆவடி - திருவள்ளூர் - அரக்கோணம் - காட்பாடி - வேலூர் கண்டோன்மண்ட் - ஆரணி - திருவண்ணாமலை - திருக்கோவிலூர் - விழுப்புரம் இணைப்பு (290 கி.மீ.)
- சென்னை சென்ட்ரல் - அம்பத்தூர் - ஆவடி - திருவள்ளூர் - அரக்கோணம் - காட்பாடி - ஜோலார்பேட்டை இணைப்பு (213 கி.மீ.).
# சென்னை புறநகர் இருப்புவழி

## புதிய இணைப்புகள்

கீழ்கானும் இணைப்புகள் புதியதாக திட்டமிடப்பட்டுள்ள அம்பத்தூர் - ஆவடி — ஸ்ரீபெரும்புதூர் — காஞ்சிபுரம்  
- சைதாப்பேட்டை — ஸ்ரீபெரும்புதூர் — காஞ்சிபுரம்
- ஸ்ரீபெரும்புதூர் — ஒரகடம் — செங்கல்பட்டு
- கேளம்பாக்கம் — வண்டலூர்
- பரங்கிமலை — போரூர்
# சென்னை புறநகர் இருப்புவழி

## வட்ட இருப்புப்பாதைகள்

- சென்னை கடற்கரை - எழும்பூர் - மாம்பலம் - திரிசூலம் - தாம்பரம் - திருமால்பூர் - தக்கோலம் - அரக்கோணம் - திருவள்ளூர் அம்பத்தூர் - வியாசர்பாடி - வண்ணாரப்பேட்டை - ராயபுரம் - சென்னை கடற்கரை (191 கி.மீ.)
# சென்னை புறநகர் இருப்புவழி

## இயக்கப்படும் தொடருந்துகள்

- சென்னை மத்திய தொடருந்து நிலையம் - கும்மிடிப்பூண்டி (வழி: பேசின் பாலம், கொருக்குப்பேட்டை, தண்டையார்பேட்டை, வ.உ.சி. நகர், திருவொற்றியூர், விம்கோ நகர், கத்திவாக்கம், எண்ணூர், பொன்னேரி);
- சென்னை மத்திய தொடருந்து நிலையம் - சென்னை கடற்கரை தொடருந்து நிலையம் (வழி: பேசின் பாலம்).
# கோபாலகிருஷ்ண பாரதி

**கோபாலகிருஷ்ண பாரதி** (1811 - 1881) இந்தியாவின் தமிழகத்திலுள்ள தஞ்சை மாவட்டத்தில் நரிமணம் என்னும் ஊரில் பிறந்தார். நந்தனார் சரித்திர கீர்த்தனை பாடியவர். அதுதவிர நீலகண்ட நாயனார் சரித்திரம், காரைக்காலம்மையார் சரித்திரம் ஆகிய நூற்களையும் படைத்தார். இறுதிவரை பிரமச்சாரியாக வாழ்ந்தார்.
# கோபாலகிருஷ்ண பாரதி

## வாழ்க்கைச் சுருக்கம்

தஞ்சாவூரில் நரிமணம் என்னும் ஊரில் பிறந்த இவர் தியாகராஜ சுவாமியின் சம காலத்தவர் ஆவார். பாரதியின் தந்தை ராமசுவாமி பாரதி ஒரு பாடகராய் இருந்தார். கோபாலகிருஷ்ணர் அத்வைதம், யோக சாத்திரம் போன்றவற்றை மாயவரத்தில் ஒரு குருவிடம் இருந்து கற்றார். உலக வாழ்க்கையில் இருந்து முற்றிலும் விடுபடாவிட்டாலும் தன்னளவில் இவர் ஒரு துறவியைப் போலவே வாழ்ந்தார். குடும்பப் பின்னணியும் இசையைச் சார்ந்தே இருந்து வந்ததால் சிறு வயதில் இருந்தே சங்கீதத்தால் ஈர்க்கப்பட்டார். தானே பாடல்களை இயற்றிப் பண்ணமைத்துப் பாடும் திறன் இயல்பாகவே இவருக்கு வந்தது. அவர் காலத்தில் இருந்த மற்ற இசைப் பாடகர்களின் கச்சேரிகளையும் அடிக்கடி கேட்டுத் தன் இசை அறிவை மேலும் மெருகேற்றிக்கொண்டார்..  
அத்வைத சித்தாந்தத்தை ஒட்டியே இவர் பாடிய பல கிருதிகள் ஏனையோரால் பாடப்பட்டு இவர் காலத்திலேயே மிகவும் பிரபலம் அடைந்து வந்தது. பல பாடகர்கள் இவரிடம் வந்து தங்கள் தேவைக்கேற்றபடி கீர்த்தனைகளை இயற்றித் தரும்படிக் கேட்டுக் கொண்டு பாடுவதுண்டு. இவர் தன் பாடல்களில் கடைசியில் தன் பெயரான கோபாலகிருஷ்ணா வரும்படியாக இயற்றி வந்தார்
| ஆபோகி
| ரூபகம்
|}
# விக்கிப்பீடியா:துறை சார் விக்கிப்பீடியர்கள்

தமிழ் விக்கிப்பீடியா நம்பகத் தன்மையின் ஒரு அடையாளமாக, முறையான கல்வி, பயிற்சி, அனுபவம் கூடி தங்களுடைய துறை சார்ந்து எழுதும் தமிழ் விக்கிப்பீடியர்கள் பட்டியல்.:
# விக்கிப்பீடியா:துறை சார் விக்கிப்பீடியர்கள்

## கட்டடக்கலை

- மயூரநாதன்
# விக்கிப்பீடியா:துறை சார் விக்கிப்பீடியர்கள்

## சூழலியல்

- கார்த்திக் பாலா
# விக்கிப்பீடியா:துறை சார் விக்கிப்பீடியர்கள்

## மூலக்கூறு உயிரியல்

- மகிழ்நன்
# விக்கிப்பீடியா:துறை சார் விக்கிப்பீடியர்கள்

## பொறியியல்

- பயனர்:செல்வா (மின்னியல்) (இயற்பியல், கணினியியல், கணிதம், வேதியியல் பொறியியலின் பிறதுறைகளிலும் சிறிதளவு பயிற்சி, அறிவு, ஆர்வம் உண்டு. பல்வேறு கலைத் துறைகளிலும், வரலாறு, இசை, ஆடல், ஓவியம், சிலைவடித்தல், தமிழ்மொழி, மொழி, மொழியியல் போன்ற துறைகளிலும் தன்னார்வலனாகப் படித்து சிறிதளவு அறிவும் நிறைய ஆர்வமும் உண்டு. உயிரியல், உயிர்வேதியியலும் ஆர்வம் உண்டு. மலையேற்றம், புவியியல், பல்வேறு கைவேலைக் கலைநுட்பங்கள், கல்வி, மெய்யியல் போன்ற துறைகளிலும் ஈடுபாடு உண்டு)
# விக்கிப்பீடியா:எந்த உதவிக்கு யாரை அணுகலாம்?

தமிழ் விக்கிப்பீடியா பயன்படுத்துதல், பங்களித்தல் குறித்த பொதுவான கேள்விகளை ஒத்தாசைப் பக்கத்தில் இடலாம். எனினும், சில பயனர்கள் சில விக்கிப்பீடியா நடைமுறைகளில் கூடிய ஈடுபாடும், தெளிவும் உள்ளவர்கள் என்பதால், நேரடியாக அவர்கள் பேச்சுப் பக்கத்திலும் அணுகிக் கேட்கலாம். அதற்கு உதவியாக ஒரு பட்டியல்:
# விக்கிப்பீடியா:எந்த உதவிக்கு யாரை அணுகலாம்?

## வார்ப்புரு உதவி

- சிறீதரன் கனகு
- தெரன்சு
# விக்கிப்பீடியா:எந்த உதவிக்கு யாரை அணுகலாம்?

## கலைச்சொல் உதவி

- செல்வா
# விக்கிப்பீடியா:எந்த உதவிக்கு யாரை அணுகலாம்?

## படிமக் காப்புரிமை உதவி

- தெரன்சு
# விக்கிப்பீடியா:எந்த உதவிக்கு யாரை அணுகலாம்?

## பிற விக்கிமீடியா திட்டங்கள், கொள்கை விளக்கங்கள்

- சுந்தர்
# விக்கிப்பீடியா:எந்த உதவிக்கு யாரை அணுகலாம்?

## தானியங்கி உதவி

- சுந்தர்
- தெரன்சு
- நற்கீரன்
# விக்கிப்பீடியா:எந்த உதவிக்கு யாரை அணுகலாம்?

## உரை திருத்தம், விக்கியாக்கம்

- ரவி
- சிவக்குமார்
# ர. சு. நல்லபெருமாள்

**ர. சு. நல்லபெருமாள்** (நவம்பர் 1931 – 20 ஏப்ரல் 2011) ஒரு முதுபெரும் தமிழ் எழுத்தாளர். சிறந்த இலக்கியப் படைப்புகளுக்கான தமிழக அரசின் மற்றும் பல்வேறு விருதுகளை பெற்ற இவர் , அகிலன், நா. பார்த்தசாரதி, ஜெகசிற்பியன், ஜெயகாந்தன், வல்லிக்கண்ணன், தி. ஜானகிராமன், ல.ச. ராமாமிருதம் போன்ற எழுத்தாளர்களின் எழுத்து காலகட்டத்தை சேர்ந்தவர்.
# ர. சு. நல்லபெருமாள்

## வாழ்க்கைக் குறிப்பு

ர. சு. நல்லபெருமாள் திருநெல்வேலி மாவட்டம் கடையம் வட்டம், ரவண சமுத்திரம் சுப்பையா பிள்ளை - சிவஞானம் தம்பதிகளுக்கு பிறந்தவர். வாழ்ந்தது பாளையங்கோட்டையில் (திருநெல்வேலி) இவர் பொருளியல், சட்டம் ஆகிய துறைகளில் பட்டம் பெற்றார். 15 வயதில் "வீண் வேதனை" என்ற சிறுகதை மூலமாக தமிழ் இலக்கிய உலகுக்கு அறிமுகமானார். இதே வயது காலகட்டத்தில் "இரு நண்பர்கள்" என்ற சிறுகதைக்கு கல்கியின் பாராட்டுகளுடனும் உந்துதலினாலும் எழுத்துலகில் பிரவேசமனார். ஆரம்ப காலம் தொட்டே சமூக அவலங்களைக் சாடினார். மானிட கலாச்சாரத்திலும், வாழ்வியல், அரசியல், பிரபஞ்சம், ஆன்மீகம் மற்றும் ஆன்மா குறித்த தத்துவ சிந்தனைகளிலும் இந்தியர்களுக்குச் சமமாக சிந்தித்தவர்களும் / சிந்திக்கவும் உலகில் வேறு யாரும் இல்லை என்பதில் ஆணித்தரமான கருத்து கொண்டவர் ர. சு. நல்லபெருமாள். அவருக்கு மனைவி பாப்பா, மகன்கள் பாலசுப்பிரமணியன், வெங்கடேஸ்வரன், மகள்கள் சிவஞானம், அலமேலுமங்கை ஆகியோர் உள்ளனர்.
# ர. சு. நல்லபெருமாள்

## சிறு கதைகள்

- *சங்கராபரணம்* - 1962 - சிறுகதைத் தொகுதி
- *இதயம் ஆயிரம் விதம்* - 1970 சிறுகதைத் தொகுதி
# ர. சு. நல்லபெருமாள்

## மெய்யியல்

- *பிரும்ம இரகசியம்* - தத்துவம்
இந்திய தத்துவ ஞானங்களை எளிய முறையில் புரிந்து ரசிக்கும் படியாக அமைந்த புத்தகம். நாஸ்திக தத்துவத்தில் இருந்து சைவ சித்தாந்தம் வரை இந்திய தத்துவங்களை கேள்வி-பதில் முறையில் எழுதப்பட்ட நூல். அந்ததந்த தத்துவங்களை அருளிச் செய்த மகான்களிடமே நேரடியாக பேட்டி கண்டு தத்துவ விளக்கங்களைப் பெறுவது போல் எழுதப்பட்டுள்ளது. தமிழக அரசினால் சிறந்த நூலுக்கான முதல் பரிசினை 1982 பெற்றது. மிகுந்த வரவேற்பைப் பெற்ற நூல்
# ர. சு. நல்லபெருமாள்

## வரலாறு

- *சிந்தனை வகுத்த வழி*</big>
பாமரனுக்கு உலக வரலாற்றை விளம்புவது.  
- *பாரதம் வளர்ந்த கதை*
இந்திய வரலாற்று நூல். இந்திய சரித்திரத்தை அந்தந்த காலகட்டத்தில் உள்ளவர்களே நமக்கு நேரடியாக கதை சொல்லுவது போல ரசனையுடன் எழுதப்பட்ட நூல். இது போன்ற பாணியில் இந்திய சரித்திர நூல் இதுவரை தமிழில் எழுதப்படவில்லை  
- *இந்திய சிந்தனை மரபு*
நமது இந்திய தத்துவ சிந்தனைகள் எவ்வாறு பரிணமித்தது என்பது பற்றியது. இந்தியாவில் அரசியல் சிந்தனை ஆதிகாலத்தில் எவ்வளவு ஆரோக்கியமாக இருந்தது என்பதை வர்ணிக்கும் நூல். இந்தியாவில் அரசர்கள் ஆட்சி செய்தாலும் உண்மையில் நாட்டையும், சமூகத்தையும் வழிநடத்தி சென்றவர்கள் அறிஞர்கள் தாம் என விவரிக்கும் அமைப்பு. இந்திய நாகரிகமும் கலாசாரமும் மூவாயிரம் ஆண்டுகளுக்கு முன்பே மிக உன்னத நிலையில் இருந்ததைச் சித்தரிக்கும் நூல்.
# ர. சு. நல்லபெருமாள்

## பரிசுகள்

- கல்கி வெள்ளிவிழா - 2ம் பரிசு - கல்லுக்குள் ஈரம் - 7500 பரிசும்
- தமிழக அரசின் பரிசு - 1972- சிந்தனை வகுத்த வழி.
- தமிழக அரசின் பரிசு - 1982 - பிரும்ம ரகசியம்.
- ராஜா சர் அண்ணாமலை செட்டியார் விருது - 1990 - உணர்வுகள் உறங்குவதில்லை
- கோவை கஸ்தூரி சீனிவாசன் இலக்கிய அறக்கட்டளையின் பரிசு - நம்பிக்கைகள்
# ர. சு. நல்லபெருமாள்

## மறைவு

பாளையங்கோட்டையில் உள்ள காவல் நிலையத் தெருவில் வசித்துவந்த அவர் சில நாள்களாக உடல்நலம் குன்றியிருந்தார். 2011, ஏப்ரல் 20 புதன்கிழமை தனது 81வது அகவையில் காலமானார்..
# இந்திய தொழில்நுட்பக் கழகம் மும்பை

**இந்திய தொழில்நுட்பக் கழகம், மும்பை** (இ.தொ.க. மும்பை,*Indian Institute of Technology, Bombay, IITB*) மும்பை நகரின் வடமத்திய பகுதியில் உள்ள பவாய் ஏரிக்கரையில் அமைக்கப்பட்டுள்ள சிறப்பு பொறியியல் மற்றும் தொழில்நுட்ப கல்லூரியாகும். இந்திய அரசினால் தேசிய இன்றியமையா கழகமாக அங்கீகரிக்கப்பட்டுள்ளது. 1958ஆம் ஆண்டு யுனெஸ்கோ மற்றும் அப்போதைய சோவியத் அரசின் பண மற்றும் நுட்ப உதவியுடன் நிறுவப்பட்டது இ.தொ.க., மும்பை. இந்திய நாடாளுமன்றத்தின் ஆணையால் நிறுவப்பட்ட, மற்றும் நாட்டின் இன்றியமையாத கல்விக்கழகங்கள் என அறிவிக்கப்பட்ட, பொறியியல் மற்றும் நுட்பக்கல்வியில் சிறப்பான உயர்கல்வி நோக்கம் கொண்ட, பதினைந்து தன்னாட்சி வழங்கப்பட்ட தொழில்நுட்ப கழகங்களில் இரண்டாவதாக நிறுவப்பட்டது. இ.தொ.க., மும்பை 2000-ம் ஆண்டிற்கான அறிவியல் மற்றும் நுட்பத்தில் ஆசியாவின் மூன்றாவது சிறந்த கல்வி நிறுவனமாக தரவரிசைப் படுத்தப்பட்டுள்ளது.
# இந்திய தொழில்நுட்பக் கழகம் மும்பை

## வரலாறு

இந்திய தொழில்நுட்பக் கழகங்களில் இரண்டாவதாக 1958 ஆண்டில் யுனெஸ்கோ அன்றைய சோவியத் நாட்டிலிருந்து உபகரணங்களையும் நுட்ப உதவியையும் கொடுக்க, இந்திய அரசு கட்டிடங்கள் மற்றும் பிற கட்டுமான செலவுகளையும் நடப்பு செலவுகளையும் மேற்கொள்ள இ.தொ.க., பம்பாய் உருவானது.  
வளாகத்திற்காக மும்பையிலிருந்து 29 கி.மீ தொலைவில் உள்ள பவாய் பகுதியில் 550 ஏக்கர் நிலத்தை மாநில அரசு கொடுத்தது. கட்டிடங்கள் எழும்வரை சூலை 25 1958 அன்று வொர்லி பகுதியில் தற்காலிக இடமொன்றில் 100 மாணவர்களுடன் துவங்கியது. ஜவஹர்லால் நேரு மார்ச் 10 1959 அன்று புதுக்கட்டிடங்களுக்கு அடிக்கல் நாட்டினார். ஏறத்தாழ ஐம்பது ஆண்டுகள் கழித்து இ.தொ.க., மும்பை இந்திய அறிவியல் மற்றும் தொழில்நுட்ப வளர்ச்சிக்கு பலவழிகளில் சிறப்பான பங்களித்து வருகிறது. உலகின் தலைசிறந்த பொறியாளர்களையும், அறிவியலாளர்களையும் உருவாக்கியுள்ளது. இங்கு படித்த முன்னோர்கள் பல வகைகளில் தொழில் முனைவோர்களாக, மேலாளர்களாக, நுட்பவியலாளர்களாக, அறிவுரைஞர்களாக, ஆசிரியப் பெருந்தகைகளாக, அல்லது ஆய்வியலாளர்களாக வெற்றி காண்கின்றனர்.
# இந்திய தொழில்நுட்பக் கழகம் மும்பை

## வளாகம்

இ.தொ.க., மும்பை, மும்பை புறநகர் பகுதியில் பவாய் மற்றும் விஃகார் ஏரிகளிடையே உள்ள வனப்பகுதியில் அமைந்துள்ளது. அருகாமையிலுள்ள புறநகர் தொடர்வண்டி நிலையங்கள் மத்திய வழித்தடத்தில் உள்ள கஞ்சூர்மார்க் மற்றும் விக்ரோலி ஆகும். ஜோகேஸ்வரி - விக்ரோலி இணைப்பு சாலை (JVLR) இதன் முதன்மை வாயில் வழியே செல்கிறது. வளாகம் கட்டிடத் தொகுதிகளாக அமைந்துள்ளது. கல்வித்தொகுதி முதன்மை கட்டிடம், துறை கட்டிடங்கள் மற்றும் அரங்கங்கள் ஆகியவற்றை உள்ளடக்கியது. மூன்று மாதங்கள் நீடிக்கும் பெருமழைக்காலத்தின் காரணமாக அனைத்து துறை கட்டிடங்களும் *முடிவில்லா வழித்தடம்* என செல்லப்பெயரிட்ட கூரைவேய்ந்த வழித்தடத்தால் இணைக்கப்பட்டுள்ளது. பட்டமளிப்பு அரங்கத்தின் பின்னே 1 முதல் 13 வரை எண்ணிட்ட விடுதிகள் அமைந்துள்ளன (எண் 10 மட்டும் கல்வித்தொகுதியருகில் உள்ளது).எண் 10 மற்றும் 11 மகளிருக்காக ஒதுக்கப்பட்டுள்ளது. 128 அறைகளே கொண்ட மிகச்சிறிய *டான்சா இல்லம்* தனியாக உள்ள திட்டப்பணியாளர்களுக்கு ஒதுக்கப்பட்டுள்ளது. *துளசி இல்லம்* மணமான ஆராய்வு மாணவர்களுக்கானது.  
சஞ்சய் காந்தி தேசிய பூங்கா அண்மையில் உள்ளதால், வளாகம் மிகவும் தூய்மையாகவும் பசுமையாகவும் மும்பையின் மாசு சூழலில் ஓர் விலக்காகவும் உள்ளது. வனப்பகுதியானதால் வளாகத்தில் சிறுத்தைகளையும் ஏரியருகே முதலைகளையும் கண்டுள்ளனர்.  
கழக வளாகத்தில் நீச்சல்குளம்; உதைப்பந்து, ஆக்கி மற்றும் கிரிக்கெட் விளையாட்டுத் திடல்கள்; டென்னிஸ், கூடைப்பந்து, ஸ்க்வாஷ் மற்றும் வாலிபால் விளையாட்டுக் களங்கள் உள்ளன. மாணவர்களின் பண்பாட்டு மற்றும் கல்விசாராச் செயல்களுக்கு மாணவர் செயல்பாட்டு மையம் (SAC) உள்ளது. தவிர இரண்டு உயர்நிலைப்பள்ளிகள், கேந்திரிய வித்யாலயா மற்றும் ஐஐடி கேம்பஸ் பள்ளி ஆகியன உள்ளன.
# இந்திய தொழில்நுட்பக் கழகம் மும்பை

## மாணவர் செயல்கள்

கலையும், பண்பாட்டு நிகழ்வுகளும் இ.தொ.க., மும்பை மாணவ வாழ்வின் சிறப்பு அங்கங்களாகும். ஆண்டுதோறும் விடுதிகளுக்கிடையே நடக்கும் கலைவிழா (PAF) மாணவர்களிடையே மிக விரும்பப்படுகிறது.  
ஆண்டுதோறும் வெளிமாணவர்களும் பங்கெடுக்கும் கலைவிழா **மூட் இன்டிகோ** டிசம்பர் மாதம் நடக்கிறது. நான்கு நாட்கள் நடக்கும் இவ்விழாவில் போட்டிகளும், கண்காட்சிகளும், விளையாட்டுகளும், கலைநிகழ்ச்சிகளும் இடம் பெறும்.  
அறிவியல் மற்றும் தொழில்நுட்ப விழா **டெக்ஃபெஸ்ட்** ஆண்டுதோறும் சனவரித் திங்கள் நடக்கிறது.  
இவை தவிர துறைசார்ந்த விழாக்களும் நடைபெறுகின்றன.
# இந்திய தொழில்நுட்பக் கழகம் மும்பை

## துறைகள்

இக்கழகத்தில் 14 கல்வித்துறைகளும், 10 பல்துறை மையங்களும், 3 சிறப்பு கல்லூரிகளும், பல்வேறு பொறியியல் மற்றும் அறிவியல் துறைகளில் மேம்பட்ட ஆய்வு மையங்களும், ஆய்வுக்கூடங்களும் இருக்கின்றன.  
இ.தொ.க., மும்பையில் உள்ள துறைகள்:  
1. வான் ஊர்தியியல் பொறியியல்
1. வேதிப் பொறியியல்
1. வேதியியல்
1. குடிசார் பொறியியல்
1. கணினி அறிவியல் மற்றும் பொறியியல்
1. புவியியல்
1. மின் பொறியியல்
1. ஆற்றலியல் மற்றும் பொறியியல்
1. மனிதம் & சமூக அறிவியல்
1. தொழிலக வடிவமைப்பு
1. கணிதம்
1. எந்திரப் பொறியியல்
1. உலோக மற்றும் பொருளியல் பொறியியல்
1. இயற்பியல்  
தவிர இ.தொ.க., மும்பையில் அமைந்துள்ள மூன்று சீர்மிகு பள்ளிகளாக இவை இயங்குகின்றன:
1. உயிரி அறிவியல் மற்றும் உயிரிபொறியியல் பள்ளி (Bio-school)
1. கன்வல் ரேகி தகவல் தொழில்நுட்பப் பள்ளி (KReSIT)
1. சைலேஷ் ஜே மேத்தா மேலாண்மை பள்ளி, ஐஐடி மும்பை வளாகம் (SJMSOM)
# செயலாக்க நிறமியன்

**செயலாக்க நிறமியன்** (Euchoromatin) என்பது நிறமியனின் (chromosome) இரு வகையில் ஒரு பிரிவில் வருவது ஆகும். நிறப்புரியில் இசுடோன் (Histone) என்னும் புரதங்களால் ஒழுங்காக சுற்றி ஒரு கட்டமைக்கப்பட்ட அமைப்பிற்கே நிறமியன் எனப்பெயர். இசுடோனில் அர்சினைன், லைசின் போன்ற நேர்மின்மம் கொண்ட அமினோ அமிலங்கள் மிகையாக உள்ளதால் இவைகள் நேர்மின்மத்தை கொண்டுள்ளது. இதனால் எதிர்மின்மம் கொண்ட நிறப்புரியில் எளிதாக பிணையும் தன்மை கொண்டுள்ளது. இசுடோன் தளர்ந்த முறையில் கட்டமைக்கப்பட்ட முறைக்கு செயலாக்க நிறமியன் எனப்பெயர். இவைகளில் தான் பெரும்பாலான மாந்த மரபணுக்கள் இடம் பெற்றுள்ளன. இசுடோன் புரதத்தால் தளர்ந்த முறையில் சுருள் சுருளாக சுற்றப்பட்டு உள்ளதால், இப்பகுதியில் எப்பொழுதும் மரபணு வெளிபடுவதற்கு ஆயத்தமாக இருக்கும்.  
இறுக்கமாக கட்டமைக்கப்பட்ட முறைக்கு செயலற்ற நிறமியன் (heterochromatin) எனப்பெயர்.
# செயலாக்க நிறமியன்

## நுண்நோக்கியில் தோற்றம்:

இவைகள் GTG பட்டைகள் (GTG banding) என்னும் முறையில் நுண்நோக்கியில் நோக்கும் போது, மெல்லிய நிறங்களில் தோற்றமளிக்கும்.
# செயலாக்க நிறமியன்

## இவற்றையும் பார்க்க:

http://en.wikipedia.org/wiki/Euchromatin
# மகாபாரத காலத்தில் வனவிலங்கு பாதுகாப்பு விழிப்புணர்வு

இந்தியத் தொன்மவியலில் இதிகாசங்கள் அவற்றுக்கும் முந்தைய வேதங்கள், அவற்றின் விளக்கங்களான உபநிடதங்கள் போன்றவற்றில் இருக்கின்ற சில செய்திகளும் கருத்துக்களும், இன்றைக்குப் பரபரப்பாகப் பேசப்படுகின்ற சுற்றுச் சூழல் சமநிலை பற்றிய பிரக்ஞை அந்தக் காலத்தில் இருந்திருக்கிறது என்று கோடிகாட்டுகின்றன.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

உபநிடதங்களில் விளக்கப்படுகின்ற ஐந்து முக்கிய வேள்விகளில் (பஞ்ச மஹா யக்ஞம்), பூத யக்ஞம் ஒன்று.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

### 1. தேவ யக்ஞம்:

பூஜை முதலானவை. இறைவனிடம் பெற்றதை இதன் மூலம் அவனுக்கே திருப்பிக் கொடுப்பது.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

### 2.ரிஷி யக்ஞம்:

சாத்திரங்களைப் படித்தல், படித்ததைக் கற்பித்தல். குருவிடம் பெற்ற அறிவைச் சரியான வழியில் செலவிட்டு அதன் மூலம் திருப்பிக் கொடுத்தல்.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

### 3. பித்ரு யக்ஞம்:

பெற்றோருக்கான கடமைகளைச் செய்தல் முன்னோர் பெருமையை நிலை நாட்டும் வண்ணம் வாழ்தல். இதன் மூலம் பெற்றோரும் முன்னோரும் நமக்கு அளித்த சிறப்புகளைத் திருப்பிக் கொடுத்தல்
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

### 4.நர யக்ஞம்:

சக மனிதர்களுக்கு உதவுதல். சமுதாயத்திடம் இருந்து நாம் பெற்றதை நம்முடைய நற்செயல்கள் பிரதிஉபகாரங்கள் மூலம் திருப்பிக் கொடுத்தல்.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஐந்து முக்கிய வேள்விகள்

### 5. பூதயக்ஞம்:

பிற உயிரினங்களுக்கும் (பஞ்ச பூதங்களுக்கும்) இயற்கைக்கும் உதவுதல்.  
இந்த ஐந்து வேள்விகளின் மூலம் நாம் பிற உயிர்களுடன், பிற மனிதர்களுடன், பெற்றோருடன், பெரியவர்களுடன், இயற்கை சக்திகளுடன் இயைந்து வாழ வேண்டிய ஒழுக்க முறை விளக்கப்பட்டுள்ளது.
# மகாபாரத காலத்தில் வனவிலங்கு பாதுகாப்பு விழிப்புணர்வு

## மகாபாரதம் தரும் செய்தி

### துவைத வனத்தில் பாண்டவர்களின் வனவாசம்

பாண்டவர்களின் வனவாசத்தின் போது, அவர்கள் துன்பத்தில் இருப்பதைப் பார்த்து ரசிக்க வேண்டும் என்று எண்ணம் கொண்டான் துரியோதனன். அவர்கள் தங்கி இருக்கும் துவைத வனப் பகுதியில் இருக்கும் இடையர் சேரிகளில் உள்ள கால்நடைகளைக் கணக்கெடுத்து கண்காணித்து விட்டு வருவது என்கிற அரசப்பணியைக் காரணமாக்கி அங்கே சென்று வர திருதராஷ்டிரனிடம் அனுமதி வேண்டினான். இதற்கு திருதராஷ்டிரனின் அனுமதியும் ஆசியும் கிடைக்க, துரியோதனன், துச்சாதனன், கர்ணன், சகுனி உள்ளிட்ட குழுவினர் தம் சிறுபடை பட்டாளம், பரிவாரங்களுடன் அங்கே சென்று முதலில் இடையர் சேரி கால்நடைக் கணக்கெடுப்பு வேலைகளை முடித்தார்கள். பாண்டவர்கள் தங்கி இருக்கும் இடத்திற்கு அருகாமையில் இருந்த பொய்கை ஒன்றின் கரையில் அடுத்த கூடாரம் அமைத்துத் தங்கத் திட்டமிட்டார்கள்.
# மகாபாரத காலத்தில் வனவிலங்கு பாதுகாப்பு விழிப்புணர்வு

## மகாபாரதம் தரும் செய்தி

### சித்திரசேனனுடன் யுத்தம்

அதே இடத்தில் கந்தர்வர்களின் தலைவன் சித்திரசேனனும் தன் படைகளுடன் தங்கி இருந்தான். துரியோதனன் குழுவினர் அங்கே வருவதற்கு அவன் ஆட்சேபம் தெரிவித்தான்.  
கோபம் கொண்ட துரியோதனன், சித்திரசேனன் படைப்பிரிவினருடன் போர் தொடங்கினான். கந்தர்வர் படை அந்த நேரத்தில் பெரிதாக இருந்தது. அதோடு சித்திரசேனன் பல மாய அஸ்திரங்கள் வைத்திருந்தான். கர்ணன் உள்ளிட்ட எல்லோரையும் துரத்தி விட்டு, துரியோதனனைக் கயிற்றில் கட்டித் தன் தேர்த் தட்டில் போட்டு விட்டான் சித்திரசேனன்.  
துரியோதனன் துன்பத்தில் இருப்பதை அறிந்த தர்மன், தன் சகோதரர்களின் மறுதலிப்புகளையும் மீறி, அவனுக்கு உதவ சிதறி ஓடியிருந்த கௌரவர் படைகளை ஒன்று திரட்டி சித்திரசேனனுடன் போருக்குக் கிளம்பினான்.  
தர்மனைப் பார்த்ததும் மனம் மாறிய சித்திரசேனன் துரியோதனனை மன்னித்து அவிழ்த்து விட்டான்.
# மகாபாரத காலத்தில் வனவிலங்கு பாதுகாப்பு விழிப்புணர்வு

## தர்மன் கண்ட கனவு

தொடர்ந்து பாண்டவர்கள் அந்த வனப்பகுதியிலேயே வேட்டையாடிக் காலம் கழித்து வந்தனர். இது நிகழ்ந்து சில நாட்கள் கழித்து ஒருநாள் தர்மன் ஒரு கனவு கண்டான். அதில்,வனவிலங்குகள் ஒன்று சேர்ந்து வந்து, "நீங்கள் இங்கே தங்கி இருந்து வேட்டையாடியதாலும் உங்களை முன்னிட்டு நடந்த போர்ச் சேதங்களாலும் எங்கள் இனம் ஒட்டு மொத்தமாக அழிந்து விடும் அபாயம் ஏற்பட்டிருக்கிறது. இப்போதைக்கு இனவிருத்தி செய்து கொள்ளத் தேவையான எண்ணிக்கையினரே மிச்சமிருக்கிறோம். நீங்கள் இன்னும் கொஞ்ச காலம் இங்கே தொடர்ந்து இருந்தீர்கள் என்றால் எங்கள் இனவிருத்தி சாத்தியமில்லாமல் போவதோடு நாங்களும் ஒட்டு மொத்தமாக அழிந்து போவோம். அது உங்களுக்குச் சம்மதம் தானா?" என்று கேட்டுக் கதறின.  
இந்தக் கதறலில் திடுக்கிட்டுக் கண்விழித்த தர்மன் சிந்திக்க ஆரம்பித்தான். சகோதரர்களிடம் சொல்லி உடனடியாக துவைத வனத்தினை விட்டு இடம் பெயர்ந்தான்.
# மகாபாரத காலத்தில் வனவிலங்கு பாதுகாப்பு விழிப்புணர்வு

## ஆதாரம்

இராஜாஜி எழுதிய "மகாபாரதம்"  
பகுப்பு : வனவிலங்குகள் பாதுகாப்பு
# செயலற்ற நிறமியன்

**செயலற்ற நிறமியன்** (heterochromatin) என்பது நிறமியனில் உள்ள ஒரு வகையாகும். இவைகளில் இசுடோன் புரதம் மிக இறுக்கமாக சுற்றி கட்டமைக்கப்பட்டு உள்ளதால், இவைகளால் மரபணுவை வெளிபடுத்த முடியாது.இக்கரணியத்தால் இவற்றிக்கு **செயலற்ற நிறமியன்** எனப்பெயர். GTG பட்டை (GTG banding) என்னும் முறையில் நுண்நோக்கியில் பார்த்தல், இவைகள் கறுத்த நிறத்தில் தோற்றமளிக்கும். நிறப்புரியில் அமைந்துள்ள சில வரிசைகள் (Satellite sequence), நடுப்புள்ளி என்னும் சென்றோமியர் போன்ற அமைப்புகள், இசுடோன் புறத்தால் மிக இறுக்கமாக சுற்றப்பட்டு இருக்கும். இதனால் இவைகள் மரபணுவை வெளிபடுத்த முடியாது.  
மேலும் மரபணு வெளிப்படுத்தும் ஆற்றலை பொருந்து, இரு வகையாக பிரிக்கப்படும்.  
**நிறை செயலற்ற நிறமியன்** (Constitutive heterochromatin) :  
இவைகளால் மரபணுவை வெளிபடுத்த முடியாது.  
**குறை செயலற்ற நிறமியன்** (Facultative heterochromatin):  
இவைகளில் செயலூக்கிகளால் கட்டுபடுத்தப்பட்ட அமைப்பினால் மரபணு சில வேளைகளில் வெளிபடகூடும்.
# செயலற்ற நிறமியன்

## இவற்றையும் பார்க்க:

http://en.wikipedia.org/wiki/Heterochromatin
# இசுடோன்

**இசுடோன்** அல்லது ஹிஸ்ட்டோன் (Histone) என்பது டி.என்.ஏயை சுருள் சுருளாகச் சுற்றி, நிறப்புரியாகக் கொண்டு வருவதற்கான, கட்டமைப்பு அலகுகளான நியூக்கிளியோசோம்களாக ஒழுங்குபடுத்தப் பயன்படும் ஒரு புரதம் ஆகும். இசுடோனால் ஒருங்கமைவு செய்து, ஒழுங்காக்கப்பட்டு, இறுக்கமாக கட்டமைக்கப்படும் டி.என்.ஏ. நிறமியன் எனப்பெயர் பெறும். நிறமியனில் இருக்கும் புரதங்களில் முதன்மையானது இந்த இசுட்டோன் ஆகும். இந்த நிறமியன்கள் செறிவாக்கப்பட்ட நிலையில் நிறப்புரிகள் எனப்படுகின்றன.  
டி.என்.ஏ யானது, மரபணு குறியீட்டுப் பகுதிகள், மரபணுவற்ற குறியீடல்லாத பகுதிகள், மற்றும் துணை வரிசைகள் (gene coding, non-coding sequence and satellite sequences) கொண்ட ஒரு நீண்ட மெல்லிய இழை அல்லது நூல் போன்ற அமைப்பாகும். மரபணுவற்றவைக்கு எவ்வித முக்கியத்துவம் இல்லை என முதலில் கருதப்பட்டது. பின் குறு ஆர்.என்.ஏ க்களின் கண்டுபிடிப்பால் அவைகளின் முக்கிய பணிகள் பற்றி அறியப்பட்டது.  
ஒவ்வொரு நிறப்புரியும் நீண்ட, ஒரு தனி டி.என்.ஏ இழையாலானது. நிறப்புரிகளில் உள்ள டி.என்.ஏக்களை, ஒரு மெல்லிய நூலாக பார்த்தோம் என்றால், அவைகள் மிக நீண்ட தொலைவில் செல்லும் தன்மை உடையன. ஒரு நூற்கட்டையில், நூல் இறுக்கமாகச் சுற்றப்பட்டு நூல்கண்டு உருவாதல்போல், இசுட்டோன்களை மையப்பகுதியாகக் கொண்டு, மிக இறுக்கமாக இந்த நீண்ட டி.என்.ஏ இழை சுற்றுவதால், உயிரணுக்களின் உள்ளிருக்கும், கருவின் உள்ளே இந்த நீண்ட இழைகளை உள்ளடக்கி வைக்க முடிகின்றது. எடுத்துக்காட்டாக, மனித டி.என்.ஏ யை எடுத்தால், அதன் நீளத்துக்கும், அகலத்துக்கும் உள்ள விகிதம் 10 மில்லியனுக்கு 1 ஆக உள்ளது. மனித உயிரணு ஒவ்வொன்றின் கருவிலும் கிட்டத்தட்ட 1.8 மீட்டர் நீளமான டி.என்.ஏ இழை உள்ளது. ஆனால் அது இசுட்டோன்களைச் சுற்றிக் கட்டமைக்கப்படும்போது, 90 மைக்ரோ மீட்டர்(0.09 மில்லி மீட்டர்) நிறமியன் ஆகின்றது. இது கலப்பிரிவு வகைகளில் ஒன்றான இழையுருப்பிரிவின்போது, இரட்டிப்பாகி, செறிவாக்கப்படும்போது, 120 மைக்ரோ மீட்டர் நிறப்புரியாக உருவாகின்றது.  
இசுடோன் புரதத்தில் ஆர்ஜினின், லைசின் போன்ற நேர்மின்மம் கொண்ட அமினோ காடிகள் மிகையாக உள்ளதால், எளிதாக எதிர்மின்மம் கொண்ட டி.என்.ஏ. யுடன் பிணைகின்றன. மேலும் இப்புரதம் மரபணு வெளிப்பாட்டைக் கட்டுப்படுத்துகின்றது. இப்புரதம் மெய்க்கருவுயிரிகளில் ஒத்த (Homology) அமைப்பைக்களைக் கொண்டுள்ளது. இக்குறிப்பு படிவளர்ச்சியில் இப்புரதங்கள் ஒரு உயிரினத்தில் தோன்றியவை என உறுதிப்படுத்துகின்றன.
# இசுடோன்

## வகைகள்:

இசுடோன் ஆறு வகைகளை கொண்டுள்ளது (H1, H2A, H2B, H3, H4, and H5). இவை ஆறும் மேலும் இரு பெரும் பிரிவுகளாக பிரிக்கப்படுகின்றன.  
௧. **நடுவ இசுடோன்** - core Histone- (H2A, H2B, H3 and H4 )  
௨. **இணைவி இசுடோன்** - Linker Histone- ( H1 and H5 )  
எட்டு நடுவ இசுடோன் மூலக்கூறுகளை, 146 இணை துகள்கள் (146bp) இறுக்கமாகச் சுற்றி அமையும். இவ்வாறு அமையும் அமைப்பு நியூக்கிளியோசோம் (nucleosome) எனப்படும். பின் இணைவி இசுடோன் வெளிப்பகுதியில் 50 இணை துகள்களுடன் (50bp) பிணைந்து ஒரு கட்டமைக்கப்பட்ட அமைப்பை ஏற்படுத்தும். இவ்வமைப்பிற்கு நிறமியன் எனப்பெயர். இவ்வாறு கட்டமைக்கப்பட்ட அமைப்பு முதனிலை அமைப்பு என்றழைக்கப்படுகிறது. இரண்டாம் நிலை அமைப்பில் நியூக்ளியோசோம் அமைப்புகள் சுருள் சுருள்களாக சுற்றி மேலும் இறுக்கப்பட்ட அமைப்பை உருவாக்குகின்றன. இறுதி நிலையில் முழு அளவில் சுற்றி இறுக்கப்பட்ட இறுக்கமான ஒருங்கமைவு காணப்படும்.
# இசுடோன்

## நிறமியன் ஒருங்கமைப்புகள் (Chromatin regulation)

இசுடோன் உற்பத்திக்கு பின், அதனின் அமைப்புகளில் பல மாற்றங்கள் நடைபெறும். இவைகளுக்கு புரத பெயர்ப்பிற்கு பின்னான மாற்றங்கள் (Post-translation modifications) எனப்பெயர். இம் மாற்றங்கள் இசுடோனின் நிறமியனில் பிணையும் ஆற்றலை பாதிக்கவல்லன. மேலும் இசுடோனில் ஏற்படும் மெத்தைலேற்றம், இசுடோன் அசிட்டைல்லேற்றம், அசிட்டைல்நீக்கம் (அல்லது அசிட்டைவிலக்கம்), யூபிக்கியுட்டினேற்றம் ( methylation, acetylation, deacetylation, phosphorylation, ubiquitination) போன்ற மாற்றங்கள் நிறமியனில் பிணையும் தன்மையையும் பாதிப்பவையாகும். யூபிக்கியுட்டினேற்றம் என்பது புரத அழிவு நிகழ்வு ஆகும். அசிட்டைல்லேற்றம் என்பது மிகையான மரபணு வெளிபடுதலையும், அசிட்டைல்நீக்கம் என்னும் நிகழ்வு செயலற்ற நிறமியன் ஆகும் தன்மையைக் குறிக்கும். மேலும் பல புற்று நோய்களில் செயலற்ற நிறமியனை, செயலாக்க நிறமியனாக மாற்ற அசிட்டைல்நீக்கம் தடுப்பூட்டிகள் (Deacetylation inhibitors) என்னும் மருந்துகள் கொடுக்கப்படுகின்றன. மேலும் இம்மருந்துகள் மூளையில் காயங்களினால் ஏற்படும் பாதிப்புகளை குறைக்கவல்லன (எ.கா. வல்புரோயிக் காடி, சோடியம் பினைல் பியுட்டைரேட்டு (Valproic acid and Phenylbutyrate).
# இசுடோன்

## கலைச்சொற்கள்:

நிறப்புரி- Chromosome  
நிறமியன்- chromatin  
குறு ஆர்.என்.ஏ- micro RNA  
மரபணு பகுதிகள்- gene coding region  
மரபணு சாராப் பகுதி- gene non-coding region  
துணை வரிசைகள்- satellite sequences  
நடுவ இசுடோன்- core Histone  
இணைவி இசுடோன் - Linker Histone  
மெத்தைலேற்றம்-methylation,  
இசுடோன் அசிட்டைல்லேற்றம், அசிட்டைல் நீக்கம்- histone acetylation and deacetylation  
யூபிக்கியுட்டினேற்றம் அல்லது புரத அழிவு குறியீடு- ubiquitination